Specialiųjų pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
Tiekėjo kvalifikacijos reikalavimai
1.	Tiekėjo kvalifikacija turi atitikti šiame Pirkimo sąlygų priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2.	Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą. 
3.	Šiame pirkime keliami tokie kvalifikaciniai reikalavimai:
	Eil. Nr.
	Reikalavimas
	Atitiktį reikalavimui įrodantys dokumentai

	Techninio ir profesinio pajėgumo reikalavimai

	1.
	Tiekėjas per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) iki pasiūlymo pateikimo termino pabaigos pagal vieną ar daugiau sutarčių yra savo jėgomis suteikęs informacijos saugos vadovo paslaugas.
 
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, o ne visas vykdytos sutarties objektas.

· jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;

· tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;

· subtiekėjams šis reikalavimas nenustatomas.
	Pateikiama laisvos formos deklaracija.
Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:

1. Pagrindinių per pastaruosius 3 metus suteiktų paslaugų sąrašas, kuriame nurodytos paslaugų datos ir paslaugų gavėjai (užsakovai), jų kontaktiniai duomenys (tiek viešieji, tiek privatieji);
2. Pateikiama užsakovo pažyma apie tinkamai įvykdytą sutartį/projektą.
 
Pastaba:
Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų sutarčių kopijas arba išrašus iš sutarčių bei objektą apibūdinančius dokumentus (pavyzdžiui, techninę užduotį). Perkančioji organizacija, siekdama patikslinti informaciją apie įvykdytas sutartis, pasilieka teisę be išankstinio įspėjimo susisiekti su tiekėjo nurodytais užsakovų atstovais.

Pateikiamos dokumentų skaitmeninės kopijos CVP IS priemonėmis.

	2.
	Tiekėjas turi turėti (arba gali pasitelkti) kvalifikuotus už Sutarties vykdymą atsakingus specialistus.
Tiekėjas turi pasiūlyti bent 2 (du) specialistus, kad galėtų būti laiku ir kokybiškai teikiamos paslaugos pagal techninėje specifikacijoje nurodytas sąlygas, būtų užtikrintas paslaugų tęstinumo užtikrinimas viso paslaugų teikimo metu (pvz. pakeičiamumas ligos, atostogų ar kitais nenumatytais atvejais).  
 
· jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;

· tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;

· subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
	Pateikiama laisvos formos deklaracija.
Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:

1.	Siūlomų specialistų (ekspertų) sąrašas, nurodant jų vardus ir pavardes, pareigybę pirkimo sutarties įgyvendinimo metu;
2.	Tiekėjo siūlomų specialistų (ekspertų) kvalifikaciją įrodančių sertifikatų arba lygiaverčių dokumentų kopijos. 
3. Tuo atveju, jei specialistas nėra Tiekėjo darbuotojas, pateikiamas specialisto (eksperto) sutikimas, ketinimų protokolas, sutartis ar kitas dokumentas, sudarytas iki pasiūlymų pateikimo termino pabaigos, įrodantis, kad specialisto ištekliai tiekėjui bus prieinami.

Pateikiamos dokumentų skaitmeninės kopijos CVP IS priemonėmis.

	2.1.
	Specialistas Nr. 1 - Informacijos saugos vadovas (2 specialistai):
1. Turi turėti ISACA Certified Information Security Manager (CISM) arba CompTIA Security+ (arba lygiavertį) sertifikatą arba kitą lygiavertį dokumentą, įrodantį informacijos saugos specialisto kvalifikaciją.
	Pateikiama laisvos formos deklaracija.
Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:

1. ISACA Certified Information Security Manager (CISM) arba CompTIA Security+ (arba lygiavertį) sertifikatą arba kitą lygiavertį dokumentą.
 
Pastaba:
„Lygiaverčių“ sertifikatų ar dokumentų lygiavertiškumą turi įrodyti ir pagrįsti Tiekėjas oficialiais dokumentais (objektyviais, nedeklaratyviais įrodymais).
Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą patvirtinantys dokumentai (kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams).

Pateikiamos skaitmeninės dokumentų kopijos CVP IS priemonėmis.


5. Tiekėjas su pasiūlymu turi pateikti laisvos formos deklaraciją.
6. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai

1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.
	
__________
